The Giver nggih punika filem drama fiksi ilmiah romantis saking Amérikah Sarékat ingkang dipundamel taun 2014. Filem punika kaarahaken déning Phillip Noyce kanthi juru damel Neil Koenigsberg lan Nikki Silver. Skénario kagem filem punika kaanggit déning Michael Mitnick lan Robert B. Weide adhedhasar saking novel sesirah The Giver ingkang dipunanggit déning Lois Lowry. Wondéné juru paraga ingkang kadhapuk maragani filem punika antawisipun Jeff Bridges, Meryl Streep, Brenton Thwaites, Alexander Skarsgård, Odeya Rush, Katie Holmes lan Taylor Swift.

Filem The Giver dipungiyaraken kaping pisan wonten New York ing surya 11 Agustus 2014 lajeng kababar kagem sagung pamirsa Amérikah Sarékat surya 15 Agustus 2014. The Giver pikantuk pangalembana saking para juru kritik.

Juru paraga 

 Jeff Bridges minangka sang Pemberi
 Brenton Thwaites minangka Jonas
 Odeya Rush minangka Fiona
 Meryl Streep minangka Kepala Tetua
 Alexander Skarsgård minangka ayah Jonas
 Katie Holmes minangka ibu Jonas
 Cameron Monaghan minangka Asher
 Taylor Swift minangka Rosemary
 Alexander dan James Jillings minangka Gabriel
 Emma Tremblay minangka Lily
 Thabo Rametsi minangka Robbie

Miturut juru kritik 
Filem The Giver nampèni pangalembana rerata saking para juru kritik. Miturut Rotten Tomatoes, filem punika pikantuk pandhemenan 35%, adhedhasar saking 154 pambiji, kanthi rata-rata 5.3/10. Wondéné Metacritic, filem niki pikantuk biji 47 saking 100, adhedhasar pambijinipun 33 juru kritik. Lajeng CinemaScore mratélaaken bilih filem punika pikantuk biji "B+" saking pamirsa, antawis A+ dumugi F.

Box office 
Filem The Giver kasil ngempalaken arta dumugi $45,090,374 saking Amérika Ler, lan $21,890,082 saking negari sanèsipun, kanti gunggung ageng dumugi $66,980,456, nglangkungi ardhana ingkang sampun medal kagem pandamelan, nggih punika $25 yuta.

Wonten ing panggiyaran pungkasane peken, filem pikantuk arta $12,305,016, kasil manggeni urutan kaping gangsal ing box office sawingkingipun filem Teenage Mutant Ninja Turtles, Guardians of the Galaxy, Let's Be Cops lan The Expendables 3.

Rujukan

Pranala njawi 

 
 
 
 

Filem abasa Inggris
Filem drama
Filem fiksi ilmiah
Filem romantis
Filem Amérikah Sarékat taun 2014
Filem Amérikah Sarékat